# name
El CRAI de la UB celebra el Dia Internacional de les Dones 2021. (Març 2021)

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina març 2021.

# metadata.dc.description.abstract[].value
El CRAI de la UB celebra el 8 de març Dia Internacional de les Dones amb diverses accions que citem tot seguit i que es completen amb la commemoració d'aquesta data a través dels nostres comptes a les xarxes socials, adaptant els nostres avatars al color representatiu d'aquest dia.

 

El CRAI Biblioteca de Belles Arts ha preparat una exposició física i virtual sobre artistes no blanques (negres, asiàtiques, llatinoamericanes, índies americanes, gitanes) amb el títol All women artists matter.

 

Coincidint amb la diada, el CRAI Biblioteca de Biologia ha creat l'exposició virtual Biòlogues: Les dones que han marcat la història de la Biologia amb l'objectiu de difondre la contribució de les biòlogues a la història de la ciència.

 

El CRAI Biblioteca d'Economia i Empresa ha creat una Infografia sobre el tema amb el lema: Encara queda molt per fer.

 

Per la seva part, el CRAI Biblioteca d’Informació i Mitjans Audiovisuals ha habilitat un 'Purple corner' a l'espai dedicat a estudis de gènere amb una imatge en 3D, entre altres accions complementàries.

 

Igualment, el CRAI Biblioteca del Pavelló de la República ha renovat 8 de març: Dia Internacional de les Dones, un document gràfic i interactiu sobre el tema, i ha elaborat l'exposició virtual Fons personals de dones al CRAI Biblioteca del Pavelló de la República.

També podeu seguir els diferents actes i activitats que es faran a la UB entre el 2 i el 17 de març a l'entorn del Dia Internacional de les Dones a la pàgina web creada per la Unitat d’Igualtat de la Universitat de Barcelona.

 

Vegeu també el reportatge Mai més invisibilitzades al Portal de la UB.

# metadata.dc.rights[].value
cc-by (c) Universitat de Barcelona. CRAI, 2021

# metadata.dc.title[].value
El CRAI de la UB celebra el Dia Internacional de les Dones 2021. (Març 2021)